חתן, לידיעתך: כך תבחר את השעון לחתונה - MyDay Video
שעון הוא הרבה מעבר לאביזר שמראה מה השעה: הוא סמל סטטוס ודרך להראות מודעות אופנתית. אלו הסיבות שבזכותן שעוני Seiko הם התוספת המושלמת ללוק שלך לחתונה
נעליים אלגנטיות או סניקרס? עם או בלי ז'קט? עניבה או פפיון? אם אתה בדרך לחופה, בטח ההתלבטויות הללו לא זרות לך. לפחות בנושא אחד אין סיבה לחשוב יותר מדיי: שעון יכול להוסיף טאץ' אלגנטי ומעניין לכל הופעה, ובמיוחד לאחד הימים הגדולים בחייך. מן הסתם השעון הנכון יכול לשמש אותך גם אחרי האירוע וגם כשתבחר לוק יותר קז'ואל, ובנוסף בונוס אחד משמח תמיד יישאר איתך – בכל פעם שתבדוק מה השעה תוכל להיזכר בחתונה שלך. קבל 5 סיבות למה שעוני Seiko הם האביזר האולטימטיבי שישדרג לך את ההופעה לאירוע:
1)מסורת יפנית של דיוק ואיכות
חברת Seiko היפנית קיימת מאז 1881, כך שמאחוריה לא פחות מ-137 שנות ניסיון, ואין ספק שהדבר ניכר שעון ושעון של החברה. השעונים מתאימים למגוון תקציבים, כאשר טווח המחירים נע בין כמה מאות שקלים לעשרות אלפי שקלים, וישנם אף דגמי אספנים שמחירם יכול להגיע למיליוני שקלים. שעוני Seiko מגיעים עם תעודת אחריות, ולכן אל תוותר על רכישת השעון רק ממשווק רשמי.
מסורת יפנית רבת שנים על פרק כף היד שלך. התמונה מתוך האינסטגרם Seiko Watches
2)התאמה מושלמת לחובבי אקסטרים
רוב הסיכויים שבחרת אאוטפיט אלגנטי לאירוע שלך, אבל כשאתה בוחר שעון אתה פשוט חייב לעצור ולשאול את עצמך "מה יהיה ביום שאחרי?". בשביל זה אתה צריך לקחת בחשבון איך נראה היום-יום שלך, ולמצוא את השעון שמתאים לך בדיוק. אם אתה טיפוס חובב ריגושים וספורט אקסטרים שמחפש שעון שיתאים לו ליום-יום גם אחרי החתונה, כדאי שתכיר את סדרת PROSPEX של Seiko, המציעה דגמים לחובבי ספורט האקסטרים ולאוהבי הריגושים. בסדרה תוכל למצוא שעונים שנועדו להתמודד עם איתני הטבע, כמו שעוני צלילה המאפשרים צלילה לעומק של החל מ-100 מטרים ועד 1,000 מטרים. בנוסף, בסדרה תמצא שעונים בעלי מחוג נוסף לצפייה באזור זמן נוסף (שעון חו"ל) ואף שעונים בעלי מחוגים המצופים בחומר זוהר בחושך הייחודי לחברת Seiko. חומר זה, לומיברייט, אינו רדיואקטיבי כלל בניגוד לרוב השעונים של חברות אחרות שעושים שימוש בפוספורט. חלק מהשעונים בסדרה זו מצוידים ביכולת הטענה קינטית, אשר מייצר אנרגיה חשמלית מתנועת היד, כך שתצטרך להחליף קבל (Capacitor), רק לעתים נדירות, בערך פעם ב-14 שנים. חלקה האחר של סדרה זו מצויד במנגנון קוורץ סולארי המנצל את האור ליצירת אנרגיה חשמלית ובכך חוסך את הצורך בהחלפת הסוללה. לפי חברת 'רויאלטי', המשווקת הרשמית והבלעדית של Seiko בישראל, ישנם אף שעוני Seiko המיוצרים במיוחד עבור יחידות העילית של צה"ל.
לוקח את הדיוק לאקסטרים. התמונה מתוך האינסטגרם Seiko Watches
3)אידיאלי לחובבי חדשנות ודייקנות
ASTRON GPS היא אחת הסדרות הפופולריות של חברת Seiko, ואם עדיין לא נתקלת בה, נספר שהשעונים בסדרה מצוידים במיטב הטכנולוגיה בתחום שעוני היד, כמו רכיב GPS אשר מתחבר לערוץ תקשורת המונה 4 לוויינים המכוון בעצמו את השעה והתאריך בכל מקום בו תהיה בעולם. למעשה, גם אם נחתת בזה הרגע בחו"ל, לא תצטרך לכוון את השעון, משום שהשעון יעשה זאת בעצמו. שעונים אלו גם הם בעלי מנגנון קוורץ סולרי המצוידים במנגנון חכם לחסכון באנרגיה: ברגע שתניח את השעון ובמשך יומיים לא תזוהה תנועה שלו, הוא יפסיק את פעולתו ואת תנועת המחוגים ויחזור לפעולה ברגע שתרים אותו שוב – וכמובן, יכוון את עצמו לשעה והתאריך הנוכחיים באופן עצמאי. דיוק הזמן בכיוון השעה האוטומטי הוא חסר תקדים בשעוני יד: סטייה של שנייה אחת לכל אלף שנים – ממש כמו שעון אטומי. בשעונים אלו, התאריכון יודע לבדו באיזה יום נגמר החודש הנוכחי (29, 30 או 31) ומכוון עד לשנת 2100 מראש.
יש לך תשוקה לדיוק ולפרטים הקטנים? זה בשבילך. התמונה מתוך האינסטגרם Seiko Watches
4)הכי בסטייל שיש
בקולקציית היוקרה GRAND SEIKO אשר הושקה בשנת 1960 תוכל למצוא שעונים המיוצרים בעבודת יד ומורכבים באופן ידני על ידי טובי השענים של החברה. סדרה זו מאופיינת בדגמים אלגנטיים ויוקרתיים, שעוני כרונוגרף אוטומטיים ואף שעוני צלילה אוטומטיים העמידים עד 600 מטרים מתחת למים, וחלק מהם אף מיוצרים במתכונת "מהדורה מוגבלת". כך למשל, בשנת 2015 הציגה החברה דגם חדש לציון 55 שנה להשקת דגם הראשון בסדרה אשר יוצר במהדורה מוגבלת של 400 יחידות בלבד. אם מתחשק לך לפרגן לבת הזוג שלך במתנה רומנטית לקראת החתונה, תוכל למצוא גם קולקציית שעוני נשים בסגנונות שונים. רוב הדגמים בסדרה עילית זו הינם אוטומטים ברמת דיוק מקסימלית של שנייה בחודש, וניתן למצוא בהם זכוכית ספיר קריסטל למניעת שריטות. חלק מדגמי הסדרה אף משובצים באבני חן וביהלומים.
קלאסי, אלגנטי ומלא בטעם. התמונה מתוך האינסטגרם Seiko Watches
5)כוחו של הגיוון
כל הסדרות הללו, יחד עם קולקציות אחרות של החברה, יוצרות מגוון רחב של שעונים, כאשר לכל סדרה ישנו טווח מחירים רחב. בזכות הגיוון, הופכת Seiko לחברת שעוני איכות ויוקרה המתאימים לכל כיס וכמובן לכל מטרה ואירוע. מה שבטוח, לכבוד החתונה שלך וגם ליום שאחרי – זה הזמן שלך להתחדש בשעון.
תראה מה השעה – החתונה שלך מתקרבת! התמונה מתוך האינסטגרם Seiko Watches